EkBass/fiwiki-20250220-pages-articles huggingface dataset:
Kultivaatiomalli

Kultivaatiomalli on yksi mediaväkivallan vaikutusten malleista. Kultivaatiomalli syntyi George Gerbnerin kehittämänä 1970-luvulla.Gerbner, George, et al. Communications Technology and Social Policy: Understanding the New "Cultural Revolution". New York: Interscience Publication, 1973. Teorian mukaan mediaväkivallan vaikutukset ihmisiin ja yhteiskuntaan ovat pitkäaikaisia ja kasautuvia. Teorian mukaan median välittämä "iloisen väkivallan" malli ohjaa ihmisiä ajattelemaan, että väkivalta on oikea ratkaisu ongelmiin. Lisäksi media ei korosta tarpeeksi väkivallan seurauksia ja ihmiset lopulta turtuvat väkivaltaan, eivätkä ymmärrä sen vaikutuksia tai tunne empatiaa. Kultivaatiomalli painottaa mediaväkivallan aggressiovaikutusten sijaan pelko- ja ahdistusvaikutuksia. Sen mukaan mediaväkivalta lisää sosiaalisia pelkoja (elokuvissa ja sarjoissa esitetty väkivalta luo pimeässä yksin kävelemisen pelkoa) ja sosiaalista epäluottamusta (media luo kuvan nuorisosta väkivaltaisena, jolloin epäluottamus nuorisoa kohtaan lisääntyy). Tällaisessa väkivallan symboliympäristössä elämisestä seuraa "pahan maailman syndrooma". __NOTOC__ == Katso myös == *Media *Mediakasvatus *Väkivalta *Mediaväkivalta *Hiljaisuuden spiraali -malli == Kirjallisuutta == *Chandler, Daniel. "Cultivation Theory." (2000). *Kenny, Dr. Wade. "George Gerbner's Cultivation Theory." (2000). *Pierce, Terry. "An Overview of the Cultivation Theory." (2000). *Phillips, Carrie, Jennifer Bonds. "Survey of Communication Theory: Cultivation Theory." (1999). == Lähteet == * Hannu Nieminen & Mervi Pantti: Media markkinoilla === Viitteet === Luokka:Mediakasvatus
Nelson DeMille

Nelson Richard DeMille (23. elokuuta 1943 New York – 17. syyskuuta 2024) oli yhdysvaltalainen jännityskirjailija. Hän kirjoitti myös nimillä Jack Cannon, Kury Ladner ja Brad Matthews. DeMille käytti usein kirjojen tapahtumapaikkana kasvuseutuaan Long Islandia. == Kirjat == * By the Rivers of Babylon (1978), suomennettu lyhennelmänä nimellä Taistelu Baabelin raunioilla 16. Valittujen Palojen Kirjavaliossa FN7916, vuodelta 1979. * Mayday (1979) () * Cathedral (1981) (suom. Katedraali) * The Talbot Odyssey (1984) * Word of Honor (1985) * The Charm School (1988) * The Gold Coast (1990) (suom. Rahaa kuin rannan hiekkaa) * The General's Daughter (1992) (suom. Kenraalin tytär) * Spencerville (1994) (suom. Kovan miehen paluu) * Plum Island (1997) (suom. Luumusaari) * The Lion's Game (2000) (suom. Leijonan isku) * Up Country (2002) (suom. syvälle viidakkoon) * Night Fall (2004) == Lähteet == == Aiheesta muualla == * Kirjailijan kotisivut Luokka:Yhdysvaltalaiset jännityskirjailijat Luokka:Vuonna 1943 syntyneet Luokka:Vuonna 2024 kuolleet
Susan Pevensie

Susan Pevensie on kuvitteellinen hahmo C. S. Lewisin Narnian tarinat -kirjasarjassa. Hän on toiseksi vanhin neljästä sisaruksesta, jotka löytävät Narniaan romaanissa Velho ja leijona. Narniassa Susan tunnetaan myöhemmin nimellä kuningatar Susan Lempeä. Velhon ja leijonan lisäksi Susan esiintyy Prinssi Kaspianissa sekä aikuisena kirjassa Hevonen ja poika. Hänet mainitaan myös kirjoissa Kaspianin matka maailman ääriin ja Narnian viimeinen taistelu. Prinssi Kaspianissa Susanille kerrotaan, ettei hän palaa enää Narniaan. Susanista tulee aikuinen, eikä hän usko enää Narnian olemassaoloon vaan pitää seikkailuja Narniassa pelkkinä lasten mielikuvitusleikkeinä. Seitsemännessä Narnia-kirjassa Susan on neljästä Pevensien sisaruksesta ainoa, joka ei ole läsnä viimeisessä taistelussa ja kirjassa todetaan, ettei hän enää ole Narnian ystäviä. C. S. Lewis oli suunnitellut kirjoittavansa vielä kahdeksannen kirjan nimeltään Narnian Susan (Susan of Narnia), joka kertoisi mitä Susanille tapahtui sen jälkeen, kun hänen sisaruksensa kuolivat junaonnettomuudessa ja pääsivät Aslanin valtakuntaan, mutta Lewis ehti kuolla ennen kuin hän ehti aloittaa kirjan kirjoittamista.Barbara D. Wheatley, "The Lasting Legacy of C.S. Lewis" in Edward Cantor (ed.) Multidisciplinary Round Table on Twentieth Century Children's Literature Vuosina 2005–2010 ensi-iltansa saaneissa elokuvissa Velho ja leijona, Prinssi Kaspian ja Kaspianin matka maailman ääriin Susania esittää Anna Popplewell. == Lähteet == Luokka:Narnian henkilöhahmot Luokka:Kuvitteelliset kuninkaalliset Luokka:Kuvitteelliset lapsisotilaat Luokka:Kuvitteelliset jousiampujat
Guillermo Ochoa

Francisco Guillermo "Memo" Ochoa Magaña (s. 13. heinäkuuta 1985 Guadalajara, Jalisco) on meksikolainen jalkapallomaalivahti, joka edustaa Italian Serie A:ssa pelaavaa Salernitanaa ja Meksikon maajoukkuetta. == Ura == === Seurajoukkueet === Ochoa debytoi Meksikon pääsarjassa, Club Américan paidassa 18-vuotiaana CF Monterreytä vastaan. Vuonna 2004 valmentajaksi tuli Oscar Ruggeri, joka toi joukkueeseen kaksi uutta maalivahtia, ja määräsi Ochoan vaihtopenkille. Ruggeri sai kuitenkin potkut jo kuuden ottelun jälkeen, minkä jälkeen valmentajaksi tullut Mario Carrillo peluutti Ochoaa ykkösmaalivahtina. Club América voitti Meksikon mestaruuden vuonna 2005. Heinäkuussa 2011 hän teki kolmen vuoden sopimuksen Ranskan pääsarjan AC Ajaccion kanssa. Seura putosi kauden 2013–2014 päätteeksi pääsarjasta, eikä Ochoa täten jatkanut uraansa seurassa. Sittemmin hän on edustanut Espanjassa kausina 2014–2016 Málagaa ja kaudella 2016–2017 lainasopimuksella Granadaa sekä kausina 2017–2019 Belgiassa Standard Liègeä, minkä jälkeen hän palasi kotimaahansa Club Américaan. === Maajoukkue === Ochoa osallistui vuoden 2004 Ateenan olympialaisiin Meksikon alle 23-vuotiaiden maajoukkueessa. Hänet valittiin Meksikon jalkapallomaajoukkueeseen vuoden 2005 CONCACAF Gold Cupiin, mutta ei pelannut turnauksessa. Ensimmäisen maaottelunsa hän pelasi 14. joulukuuta 2005 Unkaria vastaan. Hän oli mukana varamaalivahtina vuoden 2006 Saksan MM- kisoihin ja vuoden 2010 Etelä-Afrikan MM-kisoihin osallistuneessa joukkueessa. Hän pelasi ykkösmaalivahtina vuonna 2014 Brasilian MM-kisoissa ja vuonna 2018 Venäjän MM-kisoissa. == Lähteet == == Aiheesta muualla == Luokka:Meksikolaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Harald Jäniksenkäpälä

Harald I Jäniksenkäpälä (, s. 1010-luku - k. 17. maaliskuuta 1040) oli Englannin kuningas vuosina 1035-1040, vaikkakin hänet kruunattiin kuninkaaksi vasta vuonna 1037. Hän oli Tanskan kuninkaan Knuut II Suuren ja tämän jalkavaimon Aelfgifun poika. Haraldin liikanimen "jäniksenkäpälä" on selitetty tulleen siitä, että häntä pidettiin nopeana jaloistaan ja hyvänä metsästäjänä. Ensimmäinen tunnettu kirjallinen maininta liikanimestä on tosin tehty sata vuotta hänen hallituskautensa jälkeen ja saattaa perustua sekaannukseen. Laillisempi perijä sekä Tanskan että Englannin kruunuille oli Haraldin velipuoli Hardeknut. Koska Tanskaa uhkasi ruotsalaisten sekä Maunu Hyvän johtamien norjalaisten hyökkäys, Hardeknut suostui kuitenkin väliaikaisesti jättämään Englannin äitinsä Emma Normandialaisen sekä velipuolensa Haraldin hallintaan. Emma ja Harald kiistelivät vallasta. Wessexin voimakas jaarli Godwinin asetuttui Haraldin puolelle, ja Harald otti haltuunsa valtion kassan Winchesterissä ja hänet kruunattiin vuonna 1037 Oxfordissa Englannin kuninkaaksi. Edellisenä vuonna 1036 myös Emman pojat aiemmasta liitosta Ethelred Neuvottoman kanssa, Alfred Aetheling ja Edvard Tunnustaja olivat palanneet maanpaosta Normandiasta. Alfred oli menossa tapaamaan äitiään Winchesteriin mutta kuoli myöhemmin vakaviin vammoihinsa Godwinin miesten hyökättyään hänen kimppuunsa.Frank Stenton, Anglo-Saxon England, Oxford University Press (1998), s. 420–421 Hardeknut oli juuri aloittamassa hyökkäystä Englantiin ottaakseen kruunun, kun Harald kuoli Oxfordissa maaliskuussa 1040. == Lähteet == == Aiheesta muualla == * Harald Britannian hallitsijahuoneen virallisilla sivuilla * Harald Channel 4:n sivuilla Luokka:Englannin tanskalaiskuninkaat
Dhani Lennevald

John Dhani Lennevald (s. 24. heinäkuuta 1984) on ruotsalaisen A*Teens-yhtyeen entinen jäsen, joka lähti yhtyeestä soolouralle. Hän tekee pop- ja R&B-musiikkia.; Dhani julkaisi Ruotsissa ensimmäisen singlensä syyskuussa 2004, muutama kuukausi A*Teensin hajoamisen jälkeen. Lennevald, John Dhani Lennevald, John Dhani Lennevald, John Dhani
Lenovo

thumb|250px|Lenovon Pekingin tutkimus- ja tuotekehityskeskuksen tiloja. Lenovo Group Limited (), ennen tunnettu nimillä Legend Group Ltd ja New Technology Developer Incorporated, on tietokoneiden valmistaja. Yhtiö on suurin henkilökohtaisten tietokoneiden valmistaja maailmassa Gartnerin mukaan (2019). Lenovo on maailman kolmanneksi suurin älypuhelinten valmistaja (2015). Yhtiön kotipaikka on Peking. Yrityksellä on kolme päätoimipaikkaa, jotka sijaitsevat Morrisvillessä Yhdysvalloissa, Pekingissä Kiinassa ja Singaporessa. Lenovo on vuorotellut Hewlett-Packardin kanssa suurimpana henkilökohtaisten tietokoneiden valmistajana. Lenovo omistaa IBM:ltä periytyvän yrityskannettavien ThinkPad-brändin, jonka Lenovo sai yrityskaupassa vuonna 2005.https://www.ibm.com/history/thinkpad Lenovo valmistaa myös älypuhelimia Motorola-brändillä ostettuaan Motorola Mobilityn Googlelta vuonna 2014. ==Historia== Lenovo on perustettu vuonna 1984. Vuonna 2005 Lenovo osti IBM:n PC-liiketoiminnan, ja vuonna 2014 Lenovo sopi ostavansa IBM:n Intel- suoritinpohjaisen palvelinliiketoiminnan. Vuonna 2014 Lenovo sopi ostavansa Motorola Mobility -älypuhelinliiketoiminnan Googlelta. Vuoden 2015 Forbes Global 2000 -maailmanlistalla Lenovo Group sijoittui 447. suurimmaksi yritykseksi. Vuonna 2014 yhtiö teki 44,32 miljardin dollarin myynnistä 887 miljoonan USD:n nettotuloksen. ==Liiketoiminta== Pöytätietokoneiden ja kannettavien tietokoneiden lisäksi Lenovo myy muun muassa palvelimia, kämmentietokoneita, matkapuhelimia ja projektoreita. Vuonna 2020 yhtiö kertoi Fedora Linuxin olevan saatavilla esiasennettuna yhtiön kannettavissa tietokoneissa. Ensimmäinen malli Fedoralla tuli saataville syyskuussa 2020. Lenovo on ilmoittanut Legion Go -käsikonsolien valmistuksesta, jotka käyttävät SteamOS-käyttöjärjestelmää. Käsikonsoleista julkaistaan useita eri vaihtoehtoja. Lenovon ensimmäiset Legion Go -käsikonsolit käyttivät Windows- käyttöjärjestelmää. == Tuotesarjoja == === Nykyisiä sarjoja === * Lenovo ThinkCentre -pöytätietokoneet * Lenovo ThinkStation -pöytätietokoneet * Lenovo ThinkPad -kannettavat tietokoneet * Lenovo IdeaPad -kannettavat tietokoneet * Lenovo Yoga -kannettavat tietokoneet * Lenovo Chromebook -kannettavat tietokoneet === Vanhoja sarjoja === * Lenovo 3000 J -pöytätietokoneet * Lenovo 3000 C-, N- ja V -kannettavat tietokoneet == Tietoturva == Vuonna 2021 Bloombergin artikkelissa kerrottiin, että Yhdysvaltain armeijalle oli toimitettu vuonna 2008 Lenovon valmistamia kannettavia tietokoneita, joissa oli asennettuna kiinalainen vakoilulaitteisto. Lenovon laitteiden käyttö estettiin tietyissä tarkoituksissa, mutta yhtiötä ei poistettu hyväksyttyjen toimittajien listalta. Vuonna 2015 kerrottiin yhtiön toimittamissa kannettavissa tietokoneissa olleesta haittaohjelmasta. == Lähteet == == Aiheesta muualla == * Virallinen sivusto * Tiedotus IBM PC ja Lenovon yhdistymisestä Luokka:Laitteistovalmistajat Luokka:Tietotekniikan tuotemerkit Luokka:Kiinalaiset pörssiyhtiöt Luokka:Seulonnan keskeiset artikkelit
Siemenjohdin

Siemenjohtimet () ovat siittiöitä lisäkiveksistä virtsaputkeen kuljettavia johtimia, joissa siittiöitä myös varastoituu. == Anatomiaa == Siemenjohtimia on kaksi ja ne kulkevat molemmilla puolilla nivuskanavassa ja ovat noin puoli metriä pitkät ja ohuet. Ne lähtevät kummastakin lisäkiveksestä kulkien kivespussin kautta, kiertäen virtsarakon etupuolelta yläkautta ja päättyen virtsaputkeen virtsarakon takapuolella siemenheittotiehyenä. Siemenjohtimien loppuosan ympärillä sijaitsee rakkularauhanen ja eturauhanen, jotka erittävät nestettä siittiöiden sekaan, jolloin muodostuu siemennestettä. == Siemenjohtimien toiminta == Siittiöt valmistuvat sukukypsän miehen kiveksissä ja varastoituvat niiden pinnalla sijaitseviin lisäkiveksiin. Siittiöt varastoituvat ja kypsyvät lisäkivesten lisäksi myös siemenjohtimissa. Siemenjohtimet kuljettavat siittiöt lisäkiveksistä virtsaputkeen, jonne ne siemensyöksyn yhteydessä purkautuvat. Siemensyöksyssä siittiöiden lisäksi virtsaputkeen purkautuu rakkularauhasen ja eturauhasen eritteitä (jonkin verran myös eturauhasen alla sijaitsevista bulbouretraalirauhasista eli Cowperin rauhasista), jolloin muodostuu siemennestettä. Siemenneste poistuu virtsaputkea pitkin rytmisten supistusten saattelemana orgasmissa tai yöllisenä siemensyöksynä. == Siemenjohtimien sairaudet == Siemenjohtimissa voi esiintyä tulehdusta tai ne voivat tukkeutua. Lisäkivestiehyen tai siemenjohtimen tukkeutumisen vuoksi voi kivespussiin muodostua siittiöitä sisältävä rakkula eli "spermatoseele" tai "siemenkohju". == Vasektomia eli siemenjohtimien katkaisu == Vasektomia on eräs sterilointimenetelmä miehille, joka on pysyvä ehkäisymenetelmä. Vasektomiassa siemenjohtimista leikataan pala pois ja päät tukitaan paikallispuudutuksessa kivespussiin tehdyn pienen viillon tai viiltojen kautta. Operaatio on helpompi kuin naisen sterilointi. Kivesten toiminta sekä erektiokyky ja siemennesteen tuotanto jatkuvat normaalisti, siemennesteestä puuttuvat vain siittiöt. Siemenjohtimien uudelleen yhdistäminen on mahdollista, mutta vaikeaa ja lopputulos on usein huono. == Lähteet == == Aiheesta muualla == * Solunetti – Siemenjohtimet * Terveyskirjasto – Siemenjohdin * Terve.fi – Miehen sterilisaatio Luokka:Uroksen sukupuolielimistö
Peter Pevensie

Peter Pevensie on kuvitteellinen hahmo C. S. Lewisin Narnian tarinat -kirjasarjassa. Hän vanhin neljästä sisaruksesta, jotka löytävät tien Narnian maahan romaanissa Velho ja leijona. Peter kuuluu päähenkilöihin myös Prinssi Kaspianissa, ja hänet mainitaan lisäksi kirjoissa Hopeinen tuoli ja Hevonen ja poika. Narnian viimeisessä taistelussa Peter pääsee vielä Narniaan, vaikka onkin jo aikuinen. Narniassa Peter tunnetaan ylikuningas Peter Suurena. Vuosina 2005–2010 ensi-iltansa saaneissa elokuvissa Velho ja leijona, Prinssi Kaspian ja Kaspianin matka maailman ääriin Peteriä näyttelee William Moseley. == Rooli == Peter haluaa suojella nuorempia sisaruksiaan ja on valmis ottamaan vastuuta heistä. Peter saa joulupukilta miekan ja kilven. Ensimmäisen taistelu koittaa, kun susi hyökkää Susanin kimppuun. Peter tappaa suden miekallaan ja Aslan lyö hänet Sir Peteriksi, Suden ritariksi. Myöhemmin Peter johtaa taistelua Valkeaa velhoa vastaan. Narnian tarinoiden toisessa osassa Prinssi Kaspianissa Peter auttaa prinssi Kaspiania Telmarian valtauksessa. Peter johtaa Narnian joukot suureen taisteluun Mirazin monia kertoja suurempia joukkoja vastaan. Jotta Peter ja Narnia selviytyvät taistelusta tarvitaan suuren Aslanin apua. Luokka:Narnian henkilöhahmot Luokka:Kuvitteelliset lapsisotilaat Luokka:Kuvitteelliset kuninkaalliset Luokka:Kuvitteelliset miekkailijat
Sulevi Manner

Sulevi Manner on kirjailijanimi, jonka taakse kätkeytyvät Juha Numminen ja Eero J. Tikka. He kirjoittivat Sulevi Mannerin nimellä neljä dekkaria 1980-luvulla. Kirjoista ensimmäinen ilmestyi vuonna 1983 ja viimeinen vuonna 1986. Numminen on kirjoittanut myös omalla nimellään useita rikosromaaneja, joista ensimmäinen Viimeiseen pisaraan ilmestyi 1987. Suomen dekkariseura myönsi Vuoden johtolanka -palkinnon Sulevi Mannerille 1986 teoksesta Susi.Kirjasampo.fi: Vuoden johtolanka Viitattu 10.7.2023. == Sulevi Mannerin dekkarit == * Isä, mitä tapahtui? (WSOY, 1983) * Ristilukki (WSOY, 1984) * Susi (WSOY, 1985) * Tervetuloa tuomiolle (WSOY, 1986) ==Lähteet== ==Aiheesta muualla== * Sulevi Manner Kirjasammossa Luokka:Suomalaiset rikoskirjailijat Luokka:Salanimet
Kaahari katkoviivalla

Kaahari katkoviivalla (The Chase) on vuonna 1994 ensi-iltansa saanut yhdysvaltalainen toimintaelokuva. Elokuvan pääroolissa on Charlie Sheen. Elokuvan pienissä sivurooleissa on Red Hot Chili Peppers -yhtyeen jäseniä sekä tuottaja Cassian Elwesin näyttelijäveli Cary Elwes. Elokuva ei ilmestyessään saavuttanut merkittävää suosiota. == Juoni == Elokuva alkaa huoltoasemalta, jonne pikkurikollinen Jack Hammond (Sheen) on tullut asioimaan varastamallaan autolla. Poliisit huomaavat varastetun auton, mutta Jack kidnappaa huoltamolta Natalien (Kristy Swanson) ja lähtee autolla pakoon. Tästä alkaa melkein koko elokuvan kestävä takaa-ajo eteläisen Kalifornian moottoriteillä kohti Meksikoa. Media seuraa takaa-ajoa hyvin tiiviisti. Matkan aikana selviää, että Jack kidnappasi Natalien käyttäen aseenaan karkkipatukkaa. Selviää, että Natalie on Kalifornian rikkaimman miehen, vaikutusvaltaisen Dalton Vossin tytär. Jack selvittelee tilannetta asianajajansa kanssa puhelimen välityksellä. Natalie rakastuu matkan aikana Jackiin ja he harrastavat lemmenleikkejä keskellä takaa-ajoa liikkuvassa autossa. Kun he saapuvat Meksikon rajalle, Jack saadaan jo pidätettyä mutta sitten Natalie puuttuu peliin. Hän kidnappaa erään median edustajan ja hankkii itselleen ja Jackille helikopterin, jolla he lentävät pois USA:sta poliisin ulottumattomiin. == Arvioita == Video-oppaassa vuodelta 1994 Bello Romano sanoo humoristisen filmin jäävän kevyeksi välipalaksi ja antaa sille kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * Luokka:Vuoden 1994 yhdysvaltalaiset elokuvat Luokka:Yhdysvaltalaiset road moviet Luokka:20th Century Foxin elokuvat Luokka:Yhdysvaltalaiset toimintaelokuvat
Guillermo Franco

thumb Guillermo "Guille" Luis Franco Farcuarson (s. 3. marraskuuta 1976 Corrientes, Argentiina) on meksikolais-argentiinalainen jalkapalloilija, joka on kotimantereensa seurojen lisäksi pelannut Espanjassa Villarrealin joukkueessa sekä Englannin valioliigassa West Ham Unitedin joukkueessa. Pelipaikaltaan hän on hyökkääjä. Franco aloitti uransa Argentiinan pääsarjassa Club Atlético San Lorenzo de Almagrossa, jossa hän pelasi vuosina 1996–2002. Tämän jälkeen hän siirtyi Meksikon pääsarjaan Club de Fútbol Monterreyhin, jossa pelasi vuoteen 2006 asti. Monterreyssä hän voitti sarjan maalikuninkuuden 2004 tehden 15 maalia 16 ottelussa. Vuonna 2006 Franco siirtyi Villarreal CF:ään. Franco on saanut Meksikon kansalaisuuden ja pelasi Meksikon jalkapallomaajoukkueessa. Saksan MM-kilpailuissa 2006 hän pelasi Meksikon kolmessa alkulohko-ottelussa mutta ei enää neljännesvälierässä. == Lähteet == * Francon tilastot footballdatabase.comissa === Viitteet === Luokka:Meksikolaiset jalkapalloilijat Luokka:Vuonna 1976 syntyneet Luokka:Elävät henkilöt
Luettelo Tiktakin kappaleista

Tämä on luettelo Tiktakin kappaleista. Kappaleet on järjestetty nimen mukaan aakkosjärjestykseen, suluissa on albumin tai singlen nimi, jolla kappale on julkaistu. __NOTOC__ ==A== *Aivan sama (Ympyrää) *All I Really Want (Frendit/Friends) *Anytime (Frendit/Friends) *Apinaorkesteri (Jää -single) ==B== *Big Bad Trouble (Jotain muuta... ja jotain uutta!) *Butt Naked (Hei me soitetaan... oikeesti!) ==C== *Christmas (Baby Please Come Home) (Frendit/Friends) ==D== *Don't Turn Back (Frendit/Friends) ==E== *En sua milloinkaan (Frendit) ==G== *(Gimme Some) Excitement (Jotain muuta... ja jotain uutta!) *Glass (Jotain muuta... ja jotain uutta!) ==H== *Harhaa (Ympyrää) *Heilutaan (Ympyrää) *He's Out (Jotain muuta... ja jotain uutta!) *Häiritsen sinua (Jotain muuta) ==I== *Ihmelääke (Jotain muuta) *I'll Be Waiting There for You (Frendit/Friends) *I Need Your Touch (Frendit/Friends) *I Will Always Be in Your Heart (Frendit/Friends) ==J== *Johdattaa (Jotain muuta... ja jotain uutta!) *Jotain muuta (Jotain muuta) *Junat (Frendit) *Jää (Jotain muuta... ja jotain uutta!) ==K== *Kaikki hyvin (Myrskyn edellä) *Kaupungin lapset (Jotain muuta) *Kesälauantait (Jotain muuta) *Kids In America (Jotain muuta... ja jotain uutta!) *Kuka vaan (Myrskyn edellä) *Kyyneleet (Jotain muuta) ==L== *Leijailen (Frendit/Friends) *Leikit vain (Jotain muuta) *Lentoon (Jotain muuta) *Lopeta (Frendit) *Love's Like A Bird (Jotain muuta... ja jotain uutta!) *Lähdetään tänään (Ympyrää) ==M== *Matkaan (Frendit) *Menneisyyteen kuulut (Frendit) *Me yöhön huudetaan (Ympyrää) *Miltä tuntuu (Ympyrää) *Minä olen yö (Myrskyn edellä) *Miten onni korjataan (Myrskyn edellä) *Mitä jää? (Jotain muuta) *Move On (Frendit/Friends) *Mutta mä rakastan sua (Sinkut 99–07) *Muututaan (Myrskyn edellä) *Mä haluun hengittää (Ympyrää) ==N== *Näkymätön nainen (Jotain muuta) ==O== *Odotan (Frendit) *Oma syy (Hei me soitetaan... oikeesti!) ==P== *Paha sana (Myrskyn edellä) *Perfect Girl (Frendit/Friends) *Please Get Me Down (Frendit/Friends) *Poltettu maa (Myrskyn edellä) ==R== *Rannaton (Hei me soitetaan... oikeesti!) *Reunited (Frendit/Friends) ==S== *Samantekevää (Myrskyn edellä) *Sankaritar (Myrskyn edellä) *Sateenkaari (Frendit) *Sattuu (Ympyrää) *Satuprinsessa (Jotain muuta) *Sekoitat mun maailman (Frendit) *Should I Stay Or Should I Go (feat. Eduardo & Dario) (Hei me soitetaan... oikeesti!) *Siivet (Myrskyn edellä) *Something Is Wrong Again (Jotain muuta... ja jotain uutta!) *Sudden Superhero (Jotain muuta... ja jotain uutta!) *Suolaista vettä (Ympyrää) *Sydän lyö (Frendit) ==T== *Tuuleksi taivaanrantaan (Ympyrää) *Tähtiin (Sinkut 99–07) *Tänä yönä taivaaseen (Ympyrää) *Täydellinen (Frendit) ==U== *Underground (Jotain muuta... ja jotain uutta!) *Upside Down (Frendit/Friends) ==V== *Vaarallinen (Jotain muuta) *Viimeisen kerran (Myrskyn edellä) ==W== *What's Up (Jotain muuta... ja jotain uutta!) *Why Girls Cry (Jotain muuta... ja jotain uutta!) ==Y== *Yksin ja irrallaan (Myrskyn edellä) *Ympyrää (Ympyrää) *You Are A Star (Jotain muuta... ja jotain uutta!) *You're Breaking My Heart (Frendit/Friends) *Yön valtiaat (Jotain muuta) * Tiktakin kappaleet
Tuula-Liina Varis

Tuula-Liina Irmeli Varis (ent. Setälä ja Saarikoski, o.s. Puuppo, s. 30. kesäkuuta 1942 Loimaa) on suomalainen toimittaja, kolumnisti ja kirjailija. Hän oli Suomen Kirjailijaliiton ensimmäinen naispuheenjohtaja vuosina 2009–2014. ==Ura toimittajana== Varis valmistui ylioppilaaksi vuonna 1960. Hän opiskeli suomen kieltä ja kirjallisuutta sekä sosiologiaa Turun yliopistossa vuosina 1960–1964. Varis työskenteli toimittajana Kansan Uutisissa vuodet 1965–1979, minkä jälkeen hän jättäytyi vapaaksi kirjoittajaksi ja toimittajaksi. Varis on kirjoittanut kolumneja muun muassa Suomen Kuvalehteen (1990–1996), Kotilieteen (1997–2007) ja Eläkeläinen-lehteen (1990–). Vuosina 2000–2005 hän toimitti ja juonsi Yle TV1:ssä esitettyä kirjallisuusohjelmaa Kirja A & Ö. ==Pakinoitsijana== Variksen tekstit keskittyvät elämäntapamme ja kulttuurimme pohdintaan. Monet hänen pakinoistaan alkavat jostakin arkielämän ilmiöstä, kuten siitä, miksi hautajaisissa arkun kantamista pidetään miesten työnä. Hänen pakinoihinsa on tallentunut etenkin eri paikkojen tunnelmia ja merkityksiä, jotka hän laventaa yksityisestä yleisempiin ajatelmiin. Pakinoihinsa hän on kirjannut erityisesti naisen asemaa ja sen muuttumista kuvaavia piirteitä. Huumori on hänen teksteissään sivuroolissa, mutta 2000-luvun kuluessa se nousi aikaisempaa enemmän esille, erityisesti ironian ja satiirin sävyissä. ==Tunnustukset== Vuonna 1994 Varikselle myönnettiin valtion tiedonjulkistamispalkinto, vuonna 1996 Marja-Liisa Vartio -palkinto ja vuonna 2000 Runeberg-palkinto. Vuonna 2005 hän sai Suomen dekkariseuran Vuoden johtolanka -palkinnon romaanistaan Vaimoni. Vuonna 2014 Varikselle myönnettiin valtion taiteilijaeläke. Varis oli valtion kirjallisuustoimikunnan varapuheenjohtaja vuosina 2007–2009 ja puheenjohtaja 2010–2012. ==Yksityiselämä== Varis on ollut naimisissa Rauno Setälän kanssa (1963–1965), Pentti Saarikosken kanssa (1967–1975) ja vuodesta 1978 Mikko Variksen kanssa. Hänellä on kaksi tytärtä. == Teoksia == * * * * * * * * * * * * * * * * * * * * * == Palkintoja == * Pohjois-Karjalan liiton journalistipalkinto 1988 * Valtion tiedonjulkistamispalkinto 1995 * Haavikko-säätiön Marja-Liisa Vartio -palkinto 1996 * Runeberg-palkinto 2000 * Joensuu-palkinto 2005 * Pohjois- Karjalan taidetoimikunnan taidepalkinto 2005 * WSOY:n kirjallisuussäätiön tunnustuspalkinto 2011 * Pro Finlandia -mitali 2019. Lähde == Lähteet == == Aiheesta muualla == * * Tuula-Liina Varis Kirja.fi:ssä * Ylen Elävä arkisto: Pentti Saarikosken ja Tuula-Liina Variksen kahdeksan myrskyisää vuotta * Tuula-Liina Varis Prosak-proosaklubilla 25.9.2012 Kirjastokaista-video. Luokka:Suomalaiset kirjailijat Luokka:Suomalaiset toimittajat Luokka:Pro Finlandia -palkitut Luokka:Vuonna 1942 syntyneet Luokka:Elävät henkilöt
Pöytätuppi

Pöytätuppi on tupesta kehitetty kahden pelaajan korttipeli. Peli on yleisemmin tunnettu pääosin Pohjois-Suomen alueella.Jätkien suosimassa tupessa panoksena oli häpeä Yle 20.9.2013 ==Korttien jakaminen== Pelissä on käytössä kaikki pakan 52 korttia kuten tavallisessakin tupessa. Tässä pelissä jaetaan ensin molemmille pelaajille yksitellen kymmenen korttia arvopuoli alaspäin viiden kortin riveinä, joiden päälle jaetaan kortit arvopuoli ylöspäin. Sen jälkeen molemmille pelaajille jaetaan kuusi nk. käsikorttia, joita ei tarvitse näyttää vastapelaajalle. Käsikortit saa katsoa vasta kun on pelattu ensimmäinen kierros pöytään avoimiksi jaetuista korteista. ==Pelintavan valinta (rami/nolo)== Pelitavaksi valitaan pöytään jaettujen avoimien korttien perusteella suullisesti joko rami tai nolo. Noloa pelataan jos molemmat ovat niin valinneet ja ramia jos toinen pelaajista niin valitsee. ==Pelin aloitus== Aloitussääntö on sama kuin tupessa, ramissa aloittaa ramaajan vastapelaaja ja nolossa se pelaaja, joka ei jakanut kortteja. ==Pelin säännöt== Pelaaja voi pelata joko näkyvän kortin pöydästä tai käsikortin. Ensimmäisellä kierroksella kortti on kuitenkin pelattava pöydässä olevista avoimista korteista. Maata on tunnustettava. Jos kysyttyä maata ei ole pöydässä eikä käsikorteissa, on pelaajan sakattava pois jokin näkyvistä korteista tai käsikorteista. Kun pelaaja pelaa kortin pöydästä, sen alla oleva kortti käännetään oikein päin, jonka jälkeen tämäkin kortti on pelattavissa. Peli päättyy, kun kaikki kortit on pelattu. ==Pisteiden laskeminen== Pisteet lasketaan, kun kaikki kortit on pelattu. Vain toisella pelaajalla voi olla pisteitä kerrallaan. Jos ylhäällä oleva pelaaja ei saa väh. 26 korttia, hän putoaa nollille ts. tasatuloksessa pisteet säilyvät. Jos molemmat ovat nollilla tai toinen ylhäällä, niin se pelaaja nousee joka saa yli 26 korttia. Pistelasku tapahtuu siten, että enemmän pisteitä saaneen pelaajan korttimäärästä(rami) vähennetään vastapuolen korttien määrä. Noloa pelattaessa vähennys tapahtuu toisin päin. Se pelaaja, joka saa ensiksi 52 pistettä voittaa kuten tavallisessa tupessa. ==Lähteet== Luokka:Korttipelit Luokka:Suomalaiset pelit
Kaspianin matka maailman ääriin

Kaspianin matka maailman ääriin () on C. S. Lewisin kirjoittaman Narnia-sarjan ilmestymisjärjestyksessään kolmas osa. Se ilmestyi vuonna 1952. Tapahtumajärjestyksessä teos on sarjan viides. Kirjan on suomentanut Kyllikki Hämäläinen. Suomeksi se julkaistiin ensi kerran 1963 Otavan suomentamana. Kirjan pohjalta on tehty myös elokuva. == Juoni == Aiemmista Narnian tarinoista tutut Lucy ja Edmund Pevensie pääsevät jälleen Narniaan. Heidät on lähetetty viettämään lomaa serkkunsa Eustace Ruikun luokse. Porttina Narniaan toimii meriaiheinen maalaus. Lapset päätyvät Sarastus-laivalle (engl. Dawn Treader), jolla kuningas Kaspian X purjehtii. Matkan tarkoituksena on seitsemän kadoksissa olevan lordin löytäminen. Matka jatkuu aina maailman ääriin saakka. Matkallaan Eustace joutuu moniin kahnauksiin mm. aiemmin lukijoille jo tutuksi tulleen Riipitsiip-hiiren kanssa, joka haluaa taistelulla hyvitystä Eustacen tehtyä hänelle kiusaa. Riipitsiipillä itsellään on omat päämääränsä, kun hän päättää jatkaa matkaansa maailman reunan yli Aslanin maahan. Lucy ja Edmund eivät tule kirjan jälkeen enää pääsemään Narniaan, mutta Aslanin mukaan heidän omasta maailmastaankin pääsee Aslanin maahan; Lucyn ja Edmundin on vain opittava tietämään tämän toinen nimi omassa maailmassaan. == Lähteet == Luokka:Narnia Luokka:Vuoden 1952 kirjat
Kenneth Lay

Kenneth Lee Lay (paremmin tunnettu nimellä Ken Lay, 15. huhtikuuta 1942 Tyrone, Missouri, Yhdysvallat – 5. heinäkuuta 2006 Aspen, Colorado, Yhdysvallat) oli yhdysvaltalainen liikemies, Enronin entinen toimitusjohtaja ja syylliseksi todistettu talousrikollinen. Layn toinen puoliso oli hänen entinen sihteerinsä Linda.Nars 2009, 175 Lay ja Enron muuttuivat synonyymeiksi yritysvilpille ja kirjanpitorikokselle Enronin konkurssin jälkeen vuonna 2001. Lay oli yhtiön pää- ja toimitusjohtaja vuodesta 1986 eroamiseensa saakka 23. tammikuuta 2002, lukuun ottamatta muutamaa kuukautta vuonna 2001, jolloin hän oli puheenjohtaja ja Jeffrey Skilling oli pääjohtaja.Nars 2009, 170-171 Suuri valamiehistö pani Layn syytteeseen 7. heinäkuuta 2004 yhdestätoista arvopaperirikoksesta ja niihin liittyvistä syytteistä. Layn vaimo Linda myi 500 000 Enronin osaketta vain joitakin minuutteja ennen Enronin konkurssitiedon julkistamista. Rouva Layta ei syytetty näistä kaupoista. Ken Lay kuoli 5. heinäkuuta 2006 sepelvaltimotukokseen Aspenissa,Coloradossa. Ystäväpiirissä Lay tunnettiin rauhallisena ja ystävällisenä humanistina. ==Lähteet== * ===Viitteet=== == Aiheesta muualla == *Ken Layn virallinen kotisivu *US v. Skilling and Lay, indictment document (2.3MB PDF). *Dokumenttifilmi: The Smartest Guys in the Room *Calling Inquiries a Distraction, Enron Chief Quits Under Pressure, The New York Times, January 24, 2002 *Is Ken Lay a Criminal? *Ken Lay's political donations *Alternative History: Treasury Secretary Ken Lay *Jury selected in Lay's trial *Ken Lay's Political Campaign Contributions Luokka:Talousrikoksista tuomitut henkilöt Luokka:Yhdysvaltalaiset liikemiehet Luokka:Vuonna 1942 syntyneet Luokka:Vuonna 2006 kuolleet
Sekoitat mun maailman

Sekoitat mun maailman oli Tiktakin debyyttisingle, joka ilmestyi vuonna 1999, jolloin osa jäsenistä oli vasta 13-vuotiaita. Kappaleen on Tiktakille säveltänyt Maki Kolehmainen ja sanoittanut Niko Toiskallio, jotka ovat tehneet myös Tiktakin toisen singlen ”Lopeta”. Single oli Suomen virallisella singlelistalla kolme viikkoa, joista korkeimmillaan toisella sijalla. Singlellä on kappaleen alkuperäisen version lisäksi mukana ”Dance Mix”-, ”House Mix”- ja Unplugged-versiot. Kappaleesta kuvattiin musiikkivideo, jonka ohjasi Numi Nummelin. Video sisältyy muun muassa Frendit -albumille ja DVD:lle Hei me soitetaan... oikeesti!. Videolla esiintyy näyttelijä Jasper Pääkkönen. Kappaleesta on julkaistu myös englanninkielinen versio, ”Upside Down”. Kappale löytyy Tiktakin Frendit -albumin platinapainokselta, Frendit / Friends. Kappale oli mm. Espanjan top5:ssä vuonna 2000. Tiktak julkaisi kappaleesta uuden version vuonna 2004. Uusi, rockaavampi versio julkaistiin yhtyeen minialbumille Hei me soitetaan... oikeesti!. ==Kappaleet== # # # # ==Lähteet== Luokka:Tiktakin kappaleet Luokka:Vuoden 1999 kappaleet
Keuhkoödeema

Keuhkoödeema eli keuhkopöhö (myös keuhkoedeema, latinaksi oedema pulmonum) on sairaus, jossa keuhkoihin kerääntyy nestettä. Se johtaa heikentyneeseen kaasujen vaihtoon ja voi aiheuttaa hengityshäiriöitä. Keuhkoödeema johtuu joko sydämen vajaatoiminnasta, jonka seurauksena sydän ei pysty poistamaan nesteitä keuhkoverenkierrosta, tai kohtauksesta keuhkojen solukossa. Hoito riippuu sairauden syystä, mutta keskittyy hengitystoiminnan maksimoimiseen ja syyn poistamiseen. ==Merkit ja oireet== Keuhkoödeeman oireisiin kuuluvat vaikeutunut hengitys, veren yskiminen, liiallinen hikoaminen, tuskaisuus ja kalpea iho. Hoitamattomana sairaus voi johtaa koomaan tai jopa kuolemaan. Sen pääkomplikaatio on hypoksia, eli kudosten hapenpuute. Jos keuhkoödeema on kehittynyt asteittain, nesteen ylikuorman oireita voi näkyä. Näihin merkkeihin kuuluvat nokturia (jatkuva virtsaaminen yöllä), nilkkaturvotus, ortopnea (kyvyttömyys maata pitkällään hengitysvaikeuksien takia) ja paroksysmaalinen nokturnaalinen dyspnea (yöllinen kohtauksittainen ankara hengitysvaikeuskohtaus). == Hoito == Keuhkopöhöä hoidetaan hengitystiepainehoidolla (CPAP). Se suurentaa rintakehän painetta ja vähentää laskimopaluuta. Samalla happipitoisuus nousee. Lääkehoitona annetaan morfiinia, koska se helpottaa tukehtumisen tunnetta ja laajentaa keuhkoverisuonia. Lisäksi annetaan glyseryylinitraattia.http://therapiafennica.fi/wiki/index.php?title=Hengityksen_h%C3%A4t%C3%A4tilanteet#Rohiseva_hengitys.C3.A4.C3.A4ni_.28keuhkop.C3.B6h.C3.B6.29 == Katso myös == *Aivoödeema *Vuoristotauti == Lähteet == Luokka:Hengityselinten sairaudet Luokka:Seulonnan keskeiset artikkelit
Lauta

Lauta on rakennustarvikkeena käytettävä sahattu puutuote, sahatavaraa joka Suomessa tehdään yleensä havupuusta. Laudaksi nimitetään sahatavaraa, jonka paksuus on alle 38 mm ja leveys yli 75 mm. ==Lautatyyppejä== Höylättyä lautaa käytetään pintamateriaalina. Suoraan höylättynä ostettu lauta säästää työtä tekovaiheessa. Höyläyksiä voi olla laudan yksi sivu tai kaikki sivut. Ponttilauta on höylätty lauta, jonka sivuissa toisella puolella on ura ja toisella uloke. Urallista puolta kutsutaan naaraspuoleksi ja ulokkeellista urospuoleksi. Ponttilauta kiinnittyy näin toisiinsa ja rakenteesta tulee vahvempi. Ponttilaudasta tehty pinta on myös tiiviimpi, sillä lautojen väliin ei jää rakoa. Painekyllästetty lauta kestää sään aiheuttamia rasituksia käsittelemätöntä paremmin. Painekyllästettyä lautaa käytetään kosteudelle alttiissa rakennusosissa ja esimerkiksi ulkotiloissa. Tällaisia kohteita ovat esimerkiksi laiturit, ulkoterassit ja kosteaan betoniin kosketuksissa olevat puuosat. Tuppeensahattua lautaa käytetään koristeluun tilanteissa, joissa puun ulkokuori saa näkyä. ==Katso myös== * Sahatavara * Puutavara ==Aiheesta muualla== *Puuinfo Luokka:Puunjalostusteollisuus Luokka:Puupohjaiset materiaalit Luokka:Puurunko
Tammisaaren kirkko

Tammisaaren kirkko () on harmaakivistä rakennettu kirkkorakennus Tammisaaressa Raaseporissa. Se rakentaminen aloitteentekijä oli Gustaf Adolf Leijonhufvud, suunnittelijasta ei ole tietoaKulttuuriympäristö, Museovirasto . Kirkkoa rakennettiin vuodesta 1651 1670-luvulle asti. Nykyisen ulkoasunsa kirkko sai Charles Bassin suunnitelmien mukaan toteutussa korjauksessa vuosina 1839–1842 vuoden 1821 tulipalon takia. Kirkon tyylisuunta on uusklassismia ja siinä on 560 istumapaikkaa. Urut olivat Kangasalan urkutehtaan ensimmäiset. Ne valmistettiin 1843 ja niissä on 24 äänikertaa. Ruotsalainen Grönlunds Orgelbyggeri entisöi urut 1992. Alttaritauluna on Ristiltäotto, joka on Lorentz Pasch nuoremman tekemä toisinto Corneliis de Vos'n öljymaalauksesta, ostettu Tukholmasta 1797. == Lähteet == == Aiheesta muualla == * Luokka:Tammisaaren rakennukset ja rakennelmat Luokka:Suomen kivikirkot Luokka:Raaseporin kirkkorakennukset Luokka:Uusklassinen arkkitehtuuri Luokka:Suomen 1600-luvulla rakennetut rakennukset ja rakennelmat
The Eyes of Alice Cooper

The Eyes of Alice Cooper on Alice Cooperin vuonna 2003 julkaistu albumi. Se on paluu kevyempään, ja Cooperille perinteisempään garage rockiin kahden raskaamman levyn (Brutal Planet ja Dragontown) jälkeen. == Kappaleet == # # # # # # # # # # # # # == Henkilöt == * Alice Cooper - laulu * Eric Dover - kitara * Ryan Roxie - kitara, laulu kappaleessa "What Do You Want From Me?" * Chuck Garric - Basso * Eric Singer - rummut * Wayne Kramer - kitara kappaleessa "Detroit City" * Teddy "ZigZag" Andreadis - koskettimet, haitari, perkussiot * Scott Gilman - Saksofonit, klarinetti ja muut instrumentit * Calico Cooper - Theremin, taustalaulu == Arvostelut == * Imperiumi: 6½/10Levyarvostelu: Alice Cooper - The Eyes of Alice Cooper Viitattu 9.10.2022. * Soundi: Alice Cooper: The Eyes Of Alice Cooper Viitattu 9.10.2022. == Lähteet == Luokka:Alice Cooperin albumit Luokka:Vuoden 2003 albumit
Stay Hungry

Stay Hungry (1984) on hard rock -yhtye Twisted Sisterin menestyksekkäin albumi. Se sisältää muun muassa yhtyeen suurimmat hitit "We're Not Gonna Take It" ja "I Wanna Rock". Musiikillisesti albumi on perinteistä heavy metal -musiikkia. Vuonna 2004 julkaistiin albumi Still Hungry, joka sisältää kaikki Stay Hungry -levyn kappaleet uudelleensoitettuina. ==Kappaleet== Kaikki kappaleet kirjoittanut Dee Snider. Kaikki kappaleet sovittanut Twisted Sister ja Tom Werman. # # # # ## ## # # # # # ==Kokoonpano== * Dee Snider – laulu * Jay Jay French – kitarat ja taustalaulu * Eddie Ojeda – kitarat ja taustalaulu * Mark Mendoza – bassokitara ja taustalaulu * A. J. Pero – rummut ja taustalaulu == Aiheesta muualla == * * Luokka:Vuoden 1984 albumit Luokka:Twisted Sisterin albumit
Sara Lumholdt

Sara Helena Lumholdt (s. 25. lokakuuta 1984) oli A*Teens-yhtyeen nuorin jäsen. Vuonna 2004 tapahtuneen A*Teensin hajoamisen jälkeen Lumholdt piti pienen tauon esiintymisessä. Vuodesta 2005 hän on työskennellyt Tukholmassa, New York Cityssä ja Los Angelesissa debyyttialbuminsa parissa. Luokka:Ruotsalaiset laulajat Luokka:Vuonna 1984 syntyneet Luokka:Elävät henkilöt
Lauri Stålhammar

Lauri Stålhammar (20. syyskuuta 1900 - 13\. heinäkuuta 1992 Sysmä) oli suomalainen sotaveteraani, jonka helsinkiläiset Marko Tapani Puranen ja Marko Juhani Orre ryöstivät ja surmasivat hänen ollessaan 91-vuotias. Ryöstösaalis oli noin 18 000 markkaa. Tapaus sai paljon huomiota lehdistössä. Puranen ja Orre saatiin kiinni vasta 12 vuotta myöhemmin. Vuoden 2005 kesällä Heinolan käräjäoikeus tuomitsi ryöstön suunnitelleen Purasen 2,5 vuodeksi vankeuteen törkeästä ryöstöstä ja muista rikoksista. Orre tuomittiin 9,5 vuodeksi vankeuteen taposta ja törkeästä ryöstöstä. Molemmat valittivat tuomioista Kouvolan hovioikeuteen, mutta päätös pysyi siellä samana. Purasta oikeudessa edusti Aarno Arvela. Luokka:Suomalaiset toisen maailmansodan sotilaat Luokka:Suomalaiset henkirikosten uhrit Luokka:Vuonna 1900 syntyneet Luokka:Vuonna 1992 kuolleet
Vasemmistofoorumi

Vasemmistofoorumi on yhdistys, jonka tarkoituksena on toimia vasemmiston ajatushautomona. Yhdistys pyrkii tekemään yhteiskunnallisia keskustelualoitteita ja tarjoamaan tilaisuuksia korkeatasoiselle poliittiselle keskustelulle. Se tekee yhteistyötä vasemmistolaisella arvopohjalla puolueiden, korkeakoululaitoksen ja asiantuntijaorganisaatioiden kanssa. Vasemmistofoorumi perustettiin huhtikuussa 2006Rantanen, Miska: Puolueiden ajatushautomot pohtivat minimimiehityksellä. Helsingin Sanomat 7.7.2008. Sen vuosibudjetti on noin 200 000 euroa. Foorumin toiminnanjohtajana toimi Ruurik Holm vuoteen 2015 asti. Vuodesta 2015 toiminnanjohtajana toimii Jukka Pietiläinen. Vasemmistofoorumin johtokunnan puheenjohtajana toimii professori Markus Jäntti. Lisäksi ajatuspajassa työskentelee tiedottaja ja neljästi vuodessa ilmestyvän aikakauslehti Perusteen päätoimittaja. Vasemmistofoorumi pyrkii pikemminkin luomaan visioita kuin tuottamaan tietoa päätöksentekoa varten. Vasemmistofoorumi on julkaissut useita kirjoja sekä järjestänyt lukuisia seminaareja ja yleisötapahtumia. Vasemmistofoorumin strategia vuosille 2016-2020 korostaa nopeampaa reagointia ja haluaa että vasemmisto ottaa keskustelualoitteen oikeistolta. Vasemmistofoorumin jäsenjärjestöjä ovat Vasemmistoliitto rp, Kansan sivistystyön liitto (KSL) ry ja Yrjö Sirolan Säätiö sr. ==Julkaisuja== * Vasemmisto etsii työtä (2008) * Koulu ja valta (2008) * Immateriaalitalous - kapitalismin uusin muoto (2009) * Vihreä uusjako (2010) * Hyvä talous (2011) * Hyvinvoinnin uusi järjestys (2013) * Kuningasjako - miksi verotus on oikein (2013) * Peruste-lehti 2010-2016 * Peruste-verkkolehti 2016-2018 == Talous == Vasemmistofoorumi on saanut vuosina 2018–2023 Opetus- ja kulttuuriministeriön yleisavustusta eduskuntapuolueiden taustalla toimiville ajatushautomoille yhteensä noin 260 500 euroa. Vuosittainen tuki on ollut vuodesta 2021 lähtien 48 500 euroa. == Lähteet == == Aiheesta muualla == *Vasemmistofoorumi.fi *Peruste-verkkolehti Luokka:Työväenliike Luokka:Vasemmistoliitto Luokka:Suomalaiset ajatushautomot
Lollo

Lollo oli neljä kertaa vuodessa ilmestyvä suuririntaisiin naisiin keskittyvä suomalainen pornolehti. Lolloa kustansi Suomen Miestenlehdet Oy, vuodesta 2002 Press Masters, joka hakeutui konkurssiin vuoden 2015 lopulla. == Lähteet == Luokka:Suomalaiset pornolehdet
Bromarvin kirkko

Bromarvin kirkko () on Carl-Johan Slotten ja André Schützin arkkitehtitoimiston suunnittelema kirkkorakennus Bromarvissa Raaseporissa Uudellamaalla. Kirkon vihki käyttöön 23. elokuuta 1981 Porvoon piispa John Vikström. Bromarv oli tuolloin osa Tenholan kuntaa. Bromarvista tuli Tenholan seurakunnan kappeliseurakunta 1677 ja itsenäinen seurakunta 1881. Kirkko on vanhan kirkon replika Se on tasavartinen ristikirkko, jonka keskustan katonharja on sivusakaroita korkeammalla. Sivusakaroissa on sakasti, eteistilat sekä muita tiloja. Päähuoneessa on kirkkosali. Kirkon päädyissä sekä sakaroiden ja kirkkosalin yhtymäkohdissa on korkeat ikkunat. ==Tulipalo== thumb|Bromarvin sankarihaudat: Fällna för Finlands frihet, Döda som fångar i främmande land 1939–1944. Taustalla Aminoff-suvun hautakappeli. Bromarvin edellinen kirkko paloi helmikuussa 1979 eli kaksi vuotta Bromarvin ja Tenholan kuntaliitoksen jälkeen. Se oli rakennettu puusta 1753. Vanha kellotapuli säilyi tulelta. ==Sisätilat== Kirkon urut ovat Kangasalan urkutehtaan rakentamat, niissä on 19 äänikertaa ja ne ovat vuodelta 1981. Kirkossa on myös Steinway-flyygeli, malli A-188, vuodelta 1956. Flyygeli on ostettu vuoden 2003 kesällä ja sen vihki käyttöön pianotaiteilija Folke Gräsbeck Gräsbeckin perheen konsertissa kesäkuussa 2004. Alttaritaulun on tehnyt vaasalainen tekstiilitaiteilija Kaarina Heikinheimo. Karjaalainen tekstiilitaiteilija Barbro Gardberg on tehnyt kirkon kuultokudokset, alttarin edustan peittävän liinan eli antependiumin, messukasukat ja stolat. Pienen, alle 600-jäsenisen seurakunnan kirkossa on hyvin paljon lahjoitettua esineistöä. == Hautausmaa== Kirkon sankarihautojen muistomerkki on paljastettu vuonna 1946 ja sen on suunnitellut arkkitehti Arne Rancken. Sankarihautojen välittömässä läheisyydessä on vuonna 1824 rakennettu Aminoff-suvun hautakappeli, jonka suunnitteli arkkitehti Carl Ludvig Engel Riilahden kartanon omistaja, kreivi Johan Fredrik Aminoffin pyynnöstä. == Galleria == Tiedosto:Bromarv. Satama. Juhannussalko. Kirkko 2019.jpg|Bromarvin kirkko tieltä katsottuna. Tiedosto:Bormarv. Kirkon portti.jpg|Kirkon portti. Tiedosto:Bromarv. Kirkko 1.jpg|Bromarvin kirkko. Tiedosto:Bromarv. Kirkko 2.jpg|Kirkko toiselta suunnalta. Tiedosto:Bormarv. Kirkko. Kellotorni 3.jpg|Kellotorni. Tiedosto:Bormarv. Kirkko. Kellotorni 5.jpg|Kellotorni eri suunnalta. Tiedosto:Bromarv sankarimuistomerkki.JPG|Sankarihauta. Tiedosto:Bromarv. Kirkko. sankarihaudat.jpg|Sankarihauta. Tiedosto:Bromarv. Kirkko. Hautakappeli 1824.jpg|Aminoffin suvun hautakappeli. Tiedosto:Bromarv. Kirkko. Hautakappeli 1824. Edusteksti.jpg|Arkkitehti Carl Ludvig Engelin suunnitteleman Aminoff- suvun hautakappelin inskriptiolaattaan on kirjattu teksti: Sorgernas, lidandets, mödornas hvila. Beredd år MDCCCXXIV (1824). (Surujen, kärsimysten, vaivojen lepopaikka. Valmistettu vuonna MDCCCXXIV (1824)). ==Lähteet== == Aiheesta muualla == * Luokka:Raaseporin kirkkorakennukset Luokka:Bromarv Luokka:Suomen puiset pitkäkirkot
Lopeta

”Lopeta” oli Tiktakin toinen single vuonna 1999 julkaistulta esikoisalbumilta, Frendit. Kappaleen on säveltänyt Maki Kolehmainen ja sanoittanut Niko Toiskallio, jotka ovat tehneet myös yhtyeen edellisen singlen ”Sekoitat mun maailman”. Kappaleen ensimmäinen listasijoitus Suomen virallisella singlelistalla oli sija seitsemän. Korkeimmillaan se oli listalla sijalla #3. Yhteensä single oli listalla viisi viikkoa. Kappale voitti lokakuussa 1999 Jyrki Hit Challenge -kilpailun. Tiktak levytti kappaleen myös englanniksi, nimellä ”Don't Turn Back”. Versio löytyy Frendit albumin platinapainokselta Frendit / Friends. == Kappaleet == # # # == Coverit == * Rock-yhtye Larharyhmä teki kappaleesta coverin vuonna 2000 julkaisemalleen Kotimaan katsaus -albumilleen. * Smurffit versioivat kappaleen Hip Hop Hitit Vol 7 -albumilleen nimellä ”Smurffata”. * Venäläinen pop-laulaja Slava teki vuonna 2006 julkaisemalleen albumille Классный (Klassni) venäjänkielisen coverin ”Само собой” (”Samo soboi”). == Lähteet == Luokka:Tiktakin kappaleet Luokka:Vuoden 1999 kappaleet
Futura – Tuntematon

Futura – Tuntematon oli Martti Aihan vuonna 1986 valama valkobetoninen veistos. Veistoksen mitat ovat 363 cm × 290 cm × 112 cm. Futura – Tuntematon oli ensimmäisen kerran esillä vuonna 1986 Helsingin Juhlaviikkojen ja Helsingin taiteilijaseuran järjestämässä ympäristötaidetapahtumassa Concrete, Experimental Environment, johon näyttelytoimikunta oli kutsunut viisi ulkomaalaista ja viisi suomalaista taiteilijaa. Taiteilijoille oli arvottu teospaikat eri puolilta Helsingin kantakaupunkia. Betoniteollisuus toimi tapahtuman sponsorina, ja siksi teokset oli toteutettava betonista. Martti Aiha sai arvonnassa Rautatieaseman ja Hotelli Vaakunan välisen liikennekolmion. Martti Aiha luonnehti Taide-lehdessä 6/1986 tähän paikkaan toteuttamaansa teosta seuraavasti: > ”Alue on Helsingin perusrytmin ehkä keskeisin paikka. Liikenne, ihmisten > kävely, valot, äänet, vuorokauden aikoihin sitoutunutta tietoista ja > tiedostamatonta liikettä. Veistos on koottu tästä liikkeen ja rytmin > perusmassasta ja on saanut nimensä: ”Futura – Tuntematon.” == Vaiheet Oulussa == Veistos oli toisen kerran esillä Oulun veistoskatu -näyttelyssä kävelykatu Rotuaarilla 18. heinäkuuta – 20. syyskuuta 1987, josta se hankittiin Oulun kaupungin kokoelmiin. Muut vuoden 1987 Oulun veistoskatu -näyttelyyn kutsutut kuvanveistäjät olivat: Radoslav Gryta, Veikko Hirvimäki, Kari Huhtamo, Pekka Kauhanen, Laila Pullinen, Terho Sakki, Hannu Siren, Ossi Somma ja Nina Terno.Veistoskatu Sculpture Street, Oulu 18.7.–20.9. 1987, näyttelyluettelo 1987 Oulu Veistoksen sijoituspaikaksi suunniteltiin kävelykatu Rotuaaria, mutta kuvataidelautakunta ja kaavoitusosasto siirsivät sen Oulun linja-autoasemalle Vaaran kaupunginosaan tammikuussa 1988. Sekä taiteilija että veistoskatutoimikunta valittivat päätöksestä, mutta kaupunginhallitus päätti syksyllä 1989, että veistos jää linja-autoaseman tuntumaan. Oulun taidemuseo poisti huonokuntoisen veistoksen vuonna 2023. ==Kirjallisuutta== * Heikinheimo, Risto: 10 betonista viestiä. Taide 6/1986, s. 18–25. * Helaakoski Anne: Futuran kolme vuosikymmentä. Kaleva 30.10.2016 K2, s. 34–35. * Veistoskatu Sculpture Street. Näyttelyluettelo, Oulu 1987. == Lähteet == Luokka:Oulun patsaat ja veistokset Luokka:Vaara
Codename Eagle

Codename Eagle on Refraction Gamesin kehittämä ja Take-Two Interactiven vuonna 1999 julkaisema ensimmäisen persoonan ammuntapeli. Pelin sanotaan olevan Battlefield-pelisarjan edeltäjä, koska vähän pelin julkaisun jälkeen Digital Illusions CE osti Refraction Gamesin. Peli sai julkaisunsa jälkeen paljon positiivisia arvosteluita monipuolisen yksinpelinsä ja innovatiivisen moninpelinsä ansiosta. Peli myi yli 250 000 kappaletta. Pelissä seikkaillaan vaihtoehtoisessa universumissa vuoden 1917 tietämillä, jolloin Venäjä uhkaa valloittaa koko maailman vastassaan liittoutunut läntinen maailma. Codename Eaglessa on yksinpelitehtäviä, jossa pelaaja on liittoutuneen läntisen maailman agentti nimeltään Red, jonka päämäärän on tunkeutua vihollisen alueen sisälle ja sabotoida Venäjän valtakuntaa. Pelin vahvin puoli on kuitenkin moninpeli, joka tukee maksimissaan 16 pelaajaan yhtäaikaista peliä Internetissä tai lähiverkossa. == Pelaaminen == === Pelimoottori === Codename Eagle käyttää Refractor-nimistä grafiikkamoottoria, jonka kehitystyöstä syntyi Refractor 2 -grafiikkamoottori. Refractor 2 -grafiikkamoottoria käytettiin Battlefield 1942:ssa. Vaikkakin grafiikkamoottori on molemmissa suunnilleen sama, kehitystiimi kehittänyt niin moottoreissa on eroja; alkuperäinen Refractor-pelimoottori on selvästi epärealistisempi kuin jälkeläisensä Refractor 2. Kulkuneuvojen ja ihmisten fysiikanmallinnukset ovat myös selvästi erilaisia kuten myös pelimoottorien ulkoasu. === Moninpeli === Codename Eaglen suosio johtuu erityisesti pelin moninpelistä ja sen kolmesta pelimuodosta: Deathmatch, Capture the Flag ja Teamplay. Moninpelissä molemmilla joukkueilla on oma tukikohtansa. Jokaisessa tukikohdassa on omat lentokoneet, panssarivaunut, moottoripyörät ja helikopterit (jälkimmäisen saa päivityksen 1.41 mukana). Ajoneuvot ovatkin keskeinen osa peliä, koska niillä pääsee liikkumaan ympäri isoja kenttiä joissa matkat kestäisivät jalan paljon kauemmin. Codename Eaglen ja Battlefield-pelisarjan moninpelit ovat hämmästyttävän erilaisia. Kun Codename Eagle antaa pelaajan pelata omin neuvoineen ja antaa mahdollisuuden olla ns. ”yhden miehen armeija”, niin Battlefieldit taas panostavat tiimipeliin. Codename Eaglessa pelaaja voi esimerkiksi kerätä aseita ja muita tarvikkeita ympäri kenttään, kun taas Battlefieldeissä tarkka asepaketti pitää valita jo ennen peliin tuloa. == Aiheesta muualla == * Take Twon Codename Eagle -sivu * Codename-Eagle - fanisivut Luokka:1920-luvulle sijoittuvat videopelit Luokka:Ensimmäisen persoonan ammuntapelit Luokka:Vuoden 1999 videopelit Luokka:Windows-pelit